《和赵子俊閒居十首 其二》
宋代·牟巘

窘步殊蹒跚，户限久不踰。若或絷维之，愧彼空谷驹。

俯焉念平生，我亦酷信书。所得不偿失，每与忧患俱。

饮水饭脱粟，此意岂愿馀。贫实为我累，舍贫将焉如。

堪嗟嗜利者，死甘谥为愚。

作者简介：牟巘（一二二七～一三一一），字献甫，一字献之，学者称陵阳先生，井研（今属四川）人，徙居湖州（今属浙江）。以父荫入仕，曾为浙柬提刑。理宗朝，累官大理少卿，以忤贾似道去官。恭宗德祐二年（一二七六）元兵陷临安，即杜门不出，隐居凡三十六年，卒年八十五。有《陵阳集》二十四卷（其中诗六卷）。事见《宋元学案》卷八○，清光绪《井研县志》卷三一有传。牟巘诗，以影印文渊阁《四库全书》本为底本，校以清乾隆十二年周永年刻《陵阳先生集》（简称周本）、清抄本（藏北京图书馆）。底本诗集外之诗及新辑集外诗附于卷末。